حافظ شیرازی
حافظ شیرازی فارسجا: خواجه شمس الدین محمد بن بهاءالدّین محمد شیرازی اوندؤردونجو عصر ایران شاعیری و صوفیسی. یازدیغی غزللر دۆشونجه و محبّتین مدحینه گؤره شرق ادبیاتینین ان گؤزل اینجه لریندن ساییلیر. حافظ شعرلرینده حتی چاغداش سوررئالیزمین المنتلرینه ده راست گلمک اوْلار.
یاشاییشی[دَییشدیر]
حافظین شخصی حیاتی حاقیندا چوْخ آز معلومات وار. معلومدور کی، شاعر ۱۳۱۰-۱۳۳۷-جی ایللر آراسیندا شیراز شهرینده کؤمورچو تاجیر عائلهسینده آنادان اوْلوب. آتاسیز بؤیوین حافظین شاعرلیک ایستعدادی اؤزونو چوْخ ارکن یاشلاریندا بیروزه وئریب و اوْ، شعرلرینه گؤره خالق آراسیندا حؤرمت قازاناراق امیر سارایینین شاعری تعیین ائدیلیب. لاکین یازدیغی شعرلره گؤره دیندارلار طرفیندن تضییقلره معروض قالان شاعر اوّلجه ایصفاهانا، سوْنرا ایسه یزده قاچماغا مجبور اوْلوب. بیر نئچه ایلدن سوْنرا حافظ شیرازا قاییدیب و یارادیجیلغینا داوام ادیب.
حافظ شعرلرینده درین و آبستراکت فلسفی فیکیرلر ایفاده ائدیر. شاعر دۆنیانی تئز-تئز "ویرانه" بیر یئره بنزهدیر، اینسان حیاتینی خیالی و آلدادیجی بیر دؤور ساییر. اوْندان بیر عصر اوّل یاشامیش سعدی شیرازیدن فرقلی اوْلاراق، حافظ شعرلرینی بیر مجمویه – دیوانا توپلامامیشدیر. بۇنا گؤره ده حافظین یازدیغی غزللرین دقیق سایی معلوم دییل (اوْنلارین سایینین ۵۷۳-۹۹۴ آراسیندا اوْلماسی احتیمال ائدیلیر).
pes_Arab azb_Arab azb_Arab azb_Arab azb_Arab